టి.ఆర్. జెలియాంగ్

తాడితుయ్ రంగ్‌కౌ జెలియాంగ్ (జననం 1952 ఫిబ్రవరి 21) నాగాలాండ్ రాష్ట్రానికి చెందిన రాజకీయ నాయకుడు. ఆయన ఎనిమిది సార్లు టెన్నింగ్ & పెరెన్ నుండి ఎమ్మెల్యేగా గెలిచి నుండి ఎమ్మెల్యేగా గెలిచి 2017 నుండి 2018 వరకు 10వ నాగాలాండ్ ముఖ్యమంత్రిగా పనిచేసి ప్రస్తుతం నాగాలాండ్ ఉప ముఖ్యమంత్రిగా పనిచేస్తున్నాడు. 
రాజకీయ జీవితం
జెలియాంగ్ 1982 & 1987 నాగాలాండ్ అసెంబ్లీ ఎన్నికలలో టెన్నింగ్ అసెంబ్లీ నియోజకవర్గం నుండి పోటీ చేసి ఓడిపోయి ఆ తర్వాత 1989 ఎన్నికలలో నాగా పీపుల్స్ కౌన్సిల్ అభ్యర్థిగా పోటీ చేసి తొలిసారిగా ఎమ్మెల్యేగా ఎన్నికై ఆ తరువాత 1993, 1998, 2003లో కాంగ్రెస్ అభ్యర్థిగా వరుసగా నాలుగు సార్లు టెన్నింగ్ నుండి ఎమ్మెల్యేగా గెలిచాడు.
జెలియాంగ్ 1989 నుండి 90 వరకు రాష్ట్ర సమాచార, పర్యాటక శాఖ సహాయ మంత్రిగా, 1994 నుండి 1998 వరకు సహాయ & పునరావాస శాఖ సహాయ మంత్రిగా, 1998 నుండి 2003 వరకు పర్యావరణ, అటవీ శాఖ మంత్రిగా పనిచేశాడు. అయన 2003లో నాగాలాండ్ కాంగ్రెస్‌ని స్థాపించి ఆ తరువాత దానిని నాగా పీపుల్స్ ఫ్రంట్ (NPF) లో విలీనం చేసి 2004 నుండి 2008 వరకు నాగాలాండ్ నుండి రాజ్యసభకు ఎన్నికై తిరిగి 2008లో రాష్ట్ర రాజకీయాలకు తిరిగి వచ్చి నెయిఫియు రియో ​​మంత్రివర్గంలో ప్లానింగ్, జియాలజీ & మైనింగ్, పశుసంవర్ధక & పార్లమెంటరీ వ్యవహారాల మంత్రిగా పనిచేశాడు.
నాగాలాండ్ ముఖ్యమంత్రి 
జెలియాంగ్ 2014 మే నుండి 2017 ఫిబ్రవరి వరకు నాగాలాండ్ ముఖ్యమంత్రిగా, 2017 జూలై నుండి 2018 మార్చి వరకు రెండు పర్యాయాలు నాగాలాండ్ 19వ ముఖ్యమంత్రిగా పనిచేశాడు. ఆయన ఆ తరువాత నాగా పీపుల్స్ ఫ్రంట్‌కు శాసనసభాపక్ష నేతగా, 2022 నుండి నాగాలాండ్ ప్రభుత్వంలో యునైటెడ్ డెమోక్రటిక్ అలయన్స్ (నాగాలాండ్) చైర్మన్ నియమితుడయ్యాడు.

మూలాలు